IPL 2020: ਕਿੰਗਜ਼ ਇਲੈਵਨ ਪੰਜਾਬ ਦੀ ਟੂਰਨਾਮੈਂਟ ਵਿਚ ਕਿਵੇਂ ਹੋਈ ਵਾਪਸੀ\nਉਹ ਨਮੋਸ਼ੀ ਵਿੱਚੋਂ ਨਿਕਲਿਆ ਲੜਿਆ ਅਤੇ ਕਿੰਗਸ ਇਲੈਵਨ ਹੁਣ ਜਿੱਤਦਾ ਹੀ ਜਾ ਰਿਹਾ ਹੈ।

ਕੇਐੱਲ ਰਾਹੁਲ ਦੀ ਅਗਵਾਈ ਵਾਲੀ ਕਿੰਗਸ ਇਲੈਵਨ ਪੰਜਾਬ ਆਈਪੀਐੱਲ-13 ਵਿੱਚ ਤੁਹਾਡੇ ਚਹੇਤੀ ਟੀਮ ਬਣਨ ਦੀਆਂ ਸਾਰੀਆਂ ਸ਼ਰਤਾਂ ਪੂਰੀਆਂ ਕਰਦੀ ਜਾਪਦੀ ਹੈ। ਤਿੰਨ ਮੈਚ ਖੇਡੇ ਅਤੇ ਤਿੰਨਾਂ ਵਿੱਚ ਜਿੱਤ।

ਜਿਨ੍ਹਾਂ ਨੂੰ ਪੰਜਾਬ ਨੇ ਹਰਾਇਆ ਉਨ੍ਹਾਂ ਦਾ ਨਾਂਅ ਤੇ ਰੁਤਬਾ ਵੀ ਦੇਖਣ ਵਾਲਾ ਹੈ। ਅੰਤ ਵਿੱਚ ਪੜ੍ਹੋ ਬੀਬੀਸੀ ਪੱਤਰਕਾਰ ਜਸਪਾਲ ਸਿੰਘ ਦੀ ਪੰਜਾਬ ਦੀ ਸਮੁੱਚੀ ਕਾਰਗੁਜ਼ਾਰੀ ਬਾਰੇ ਟਿੱਪਣੀ

ਇਹ ਵੀ ਪੜ੍ਹੋ:

ਰੌਇਲ ਚੈਂਲੇਂਜ਼ਰਜ਼ ਬੈਂਗਲੌਰ

ਵਿਰਾਟ ਕੋਹਲੀ ਦੀ ਕਪਤਾਨੀ ਵਾਲੀ ਇਹ ਟੀਮ ਆਈਪੀਐੱਲ-13 ਦੇ ਪੁਆਇੰਟ ਟੇਬਲ ਵਿੱਚ ਤੀਜੇ ਨੰਬਰ ਉੱਤੇ ਹੈ। 15 ਅਕਕਤੂਬਰ ਨੂੰ ਪੰਜਾਬ ਨੇ ਇਸ ਟੀਮ ਨੂੰ ਅੱਠ ਵਿਕਟਾਂ ਨਾਲ ਮਿੱਟੀ ਵਿੱਚ ਮਿਲਾਇਆ ਸੀ।

ਮੁੰਬਈ ਇੰਡੀਅਨਜ਼ 

ਰੋਹਿਤ ਸ਼ਰਮਾ ਦੀ ਅਗਵਾਈ ਵਾਲੀ ਇਹ ਟੀਮ ਨੇ ਡਿਫ਼ੈਂਡਿੰਗ ਚੈਂਪੀਅਨ ਹੈ। ਪੁਆਇੰਟ ਟੇਬਲ ਵਿੱਚ ਦੂਜੇ ਨੰਬਰ ਉੱਪਰ ਮੌਜੂਦਗੀ ਇਸ ਦੇ ਦਮਖ਼ਮ ਅਤੇ ਦਬਦਬੇ ਦੀ ਗਵਾਹੀ ਭਰਦੀ ਹੈ। ਲੇਕਿਨ ਪੰਜਾਬ ਨੇ ਐਤਵਾਰ 18 ਅਕਤੂਬਰ ਨੂੰ ਦੋ- ਦੋ ਸੁਪਰ ਓਵਰਾਂ ਤੱਕ ਖਿੱਚੇ ਮੈਚ ਵਿੱਚ ਇਸ ਦੇ ਹੱਥੋਂ ਵੀ ਦੋ ਪੁਆਇੰਟ ਖੋਹ ਹੀ ਲਏ।

ਦਿੱਲੀ ਕੈਪੀਟਲਜ਼

ਆਸਟਰੇਲੀਆ ਦੇ ਸਾਬਕਾ ਕਪਤਾਨ ਰਿਕੀ ਪੌਂਟਿੰਗਜ਼ ਤੋਂ ਗੁਰਮੰਤਰ ਲੈ ਕੇ ਪੁਆਇੰਟ ਟੇਬਲ ਵਿੱਚ ਪਹਿਲੇ ਨੰਬਰ ਉੱਪਰ ਬੈਠੀ ਇਹ ਟੀਮ ਟੂਰਨਾਮੈਂਟ ਵਿੱਚ ਅਜਿੱਤ ਦਿਸ ਰਹੀ ਸੀ। ਲੇਕਿਨ ਮੰਗਲਵਾਰ ਨੂੰ ਪੰਜਾਬ ਨੇ ਇਸ ਨੂੰ ਵੀ ਧਰਾਸ਼ਾਹੀ ਕਰ ਦਿੱਤਾ।

ਉਹ ਵੀ ਛੇ ਗੇਂਦਾ ਬਚਾ ਕੇ ਅਤੇ ਪੰਜ ਵਿਕੇਟਾਂ ਦੇ ਫ਼ਰਕ ਨਾਲ।

ਉਸ ਤੋਂ ਬਾਅਦ ਆਪਣੇ ਟਵਿੱਟਰ ਹੈਂਡਲ ਤੋਂ ਪੰਜਾਬ ਨੇ ਇਸ ਜਿੱਤ ਦਾ ਨਗਾਰਾ ਵੀ ਵਜਾਇਆ।

ਕੁਝ ਪਿਛਲੀ ਕਹਾਣੀ

ਸਿਰਫ਼ 10 ਦਿਨ ਪਹਿਲਾਂ ਪੰਜਾਬ ਦੀ ਇਹੀ ਟੀਮ ਕੋਲਕਾਤਾ ਨਾਈਟਰਾਈਡਰਜ਼ ਤੋਂ ਲਗਭਗ ਜਿੱਤਿਆ ਹੋਇਆ ਮੈਚ ਦੋ ਦੌੜਾਂ ਨਾਲ ਹਾਰ ਗਈ ਸੀ।

ਆਈਪੀਐੱਲ-13 ਦੇ ਸੱਤ ਮੈਚਾਂ ਵਿੱਚੋਂ ਪੰਜਾਬ ਲਈ ਇਹ ਛੇਵੀਂ ਹਾਰ ਸੀ। ਕਿੰਗਸ ਇਲੈਵਨ ਪੰਜਾਬ ਦੇ ਖਾਤਾ ਖੁੱਲ੍ਹਣ ਵਿੱਚ ਕੁੱਲ ਦੋ ਪੁਆਇੰਟਾਂ ਨਾਲ ਅੱਠਵੇਂ ਨੰਬਰ ਉੱਪਰ ਸੀ ਅਤੇ ਟੂਰਨਾਮੈਂਟ ਵਿੱਚ ਉਸ ਦੀ ਕਹਾਣੀ ਖ਼ਤਮ ਮੰਨ ਲਈ ਗਈ ਸੀ।

ਉਸ ਤੋਂ ਬਾਅਦ ਕਪਤਾਨ ਕੇਐੱਲ ਰਾਹੁਲ ਨੇ ਕਿਹਾ,"ਮੇਰੇ ਕੋਲ ਕੋਈ ਜਵਾਬ ਨਹੀਂ ਹੈ। ਅਗਲੇ ਸੱਤ ਮੈਚਾਂ ਵਿੱਚ ਸਾਨੂੰ ਜ਼ੋਰਦਾਰ ਖੇਡ ਦਿਖਾਉਣੀ ਪਵੇਗੀ।"

ਫਿਰ ਟੀਮ ਨੇ ਜ਼ੋਰਦਾਰ ਖੇਡ ਦਿਖਾਇਆ। ਇਸ ਖੇਡ ਵਿੱਚ ਟੀਮ ਦੇ ਖਿਡਾਰੀਆਂ ਦੀ ਭੂਮਿਕਾ ਦਾ ਸੰਖੇਪ ਜ਼ਿਕਰ ਕਰਨਾ ਬਣਦਾ ਹੈ।

ਵੀਡੀਓ: ਬੀਬੀਸੀ ਪੰਜਾਬੀ ਨੂੰ ਇੰਝ ਲਿਆਓ ਆਪਣੀ ਹੋਮ ਸਕਰੀਨ ’ਤੇ

ਕ੍ਰਿਸ ਗੇਲ

ਲਗਾਤਾਰ ਬੈਂਚ ਉੱਤੇ ਬੈਠੇ ਤਜ਼ਰਬੇਕਾਰ ਖਿਡਾਰੀ ਕ੍ਰਿਸ ਗੇਲ ਨੂੰ ਬੈਂਗਲਰ ਖ਼ਿਲਾਫ਼ ਖੇਡੇ ਜਾ ਰਹੇ ਮੈਚ ਵਿੱਚ ਪਰਖਿਆ ਗਿਆ।

ਇਸ ਫ਼ੈਸਲੇ ਨਾਲ ਵੱਡਾ ਫ਼ਰਕ ਪਿਆ। ਕਿੰਗਜ਼ ਇਲੈਵਨ ਪੰਜਾਬ ਦੇ ਓਪਨਰ ਜ਼ਿਆਦਾਤਰ ਮੈਚਾਂ ਵਿੱਚ ਟੀਮ ਨੂੰ ਵਧੀਆ ਸ਼ੁਰੂਆਤ ਦੁਆ ਰਹੇ ਹਨ ਪਰ ਕਈ ਵਾਰ ਮਗਰਲੇ ਬੱਲੇਬਾਜ਼ ਵਧੀਆ ਇਸ ਵਧੀਆ ਸ਼ੁਰੂਆਤ ਦਾ ਲਾਹਾ ਨਹੀਂ...\n\ntl;dr:
ਆਪਣੀ ਸੁਆਹ  ਵਿੱਚੋਂ ਮੁੜ ਉੱਠ ਖੜ੍ਹਨ ਵਾਲੇ ਕੁਕਨੂਸ ਵਰਗੀਆਂ ਕਹਾਣੀਆਂ ਵਿੱਚ ਜੇ ਤੁਸੀਂ ਯਕੀਨ ਰੱਖਦੇ ਹੋ ਤਾਂ ਆਈਪੀਐੱਲ ਵਿੱਚ ਪੰਜਾਬ ਕਿੰਗਸ ਇਲੈਵਨ ਦੀ ਕਹਾਣੀ ਤੁਹਾਨੂੰ ਹੈਰਾਨ ਨਹੀਂ ਕਰ ਸਕਦੀ।